Απόφαση του Γενικού Δικαστηρίου (δεύτερο τμήμα) της 24ης Μαΐου 2023 – Glaxo Group κατά EUIPO – Cipla Europe (Σχήμα εισπνευστήρα)
(Υπόθεση T-477/21) (1)
«Σήμα της Ευρωπαϊκής Ένωσης – Διαδικασία για την κήρυξη ακυρότητας – Τρισδιάστατο σήμα της Ευρωπαϊκής Ένωσης – Σχήμα εισπνευστήρα – Λόγος απόλυτης ακυρότητας – Διακριτικός χαρακτήρας που αποκτήθηκε διά της χρήσεως – Άρθρο 51, παράγραφος 2, του κανονισμού (ΕΚ) 40/94 [νυν άρθρο 59, παράγραφος 2, του κανονισμού (ΕΕ) 2017/1001] – Υποχρέωση αιτιολογήσεως – Άρθρο 94 του κανονισμού 2017/1001»
1.      Σήμα της Ευρωπαϊκής Ένωσης – Παραίτηση, έκπτωση και ακυρότητα – Λόγοι απόλυτης ακυρότητας – Σήματα στερούμενα διακριτικού χαρακτήρα – Εξαίρεση – Απόκτηση διακριτικού χαρακτήρα διά της χρήσεως – Περιεχόμενο – Σήμα στερούμενο διακριτικού χαρακτήρα σε ολόκληρη την Ένωση – Απόκτηση διά της χρήσεως επίσης σε ολόκληρη την Ένωση
(Κανονισμός 2017/1001 του Ευρωπαϊκού Κοινοβουλίου και του Συμβουλίου, άρθρο 7 § 1, στοιχείο βʹ, και § 3 και άρθρο 59 § 2)
(βλ. σκέψη 23)
2.      Σήμα της Ευρωπαϊκής Ένωσης – Διαδικαστικές διατάξεις – Αιτιολόγηση των αποφάσεων – Άρθρο 94, παράγραφος 1, πρώτη περίοδος, του κανονισμού 2017/1001 – Περιεχόμενο πανομοιότυπο με εκείνο του άρθρου 296 ΣΛΕΕ – Χρήση έμμεσης αιτιολογίας από το τμήμα προσφυγών – Επιτρέπεται – Προϋποθέσεις
(Άρθρο 296 ΣΛΕΕ· κανονισμός 2017/1001 του Ευρωπαϊκού Κοινοβουλίου και του Συμβουλίου, άρθρα 71 § 1 και 94 § 1, πρώτη περίοδος)
(βλ. σκέψεις 36, 61)
3.      Σήμα της Ευρωπαϊκής Ένωσης – Παραίτηση, έκπτωση και ακυρότητα – Λόγοι απόλυτης ακυρότητας – Σήματα στερούμενα διακριτικού χαρακτήρα – Τρισδιάστατο σήμα αποτελούμενο από το σχήμα εισπνευστήρα με συγκεκριμένα χρώματα
(Κανονισμός 2017/1001 του Ευρωπαϊκού Κοινοβουλίου και του Συμβουλίου, άρθρα 18 § 1 και 58 § 1, στοιχείο αʹ)
(βλ. σκέψεις 26-28, 39, 44-46, 50, 63-64, 67-71)
4.      Σήμα της Ευρωπαϊκής Ένωσης – Παραίτηση, έκπτωση και ακυρότητα – Απόλυτοι λόγοι ακυρότητας – Σήματα στερούμενα διακριτικού χαρακτήρα – Σύνθετο σήμα – Συνεκτίμηση της συνολικής εικόνας την οποία σχηματίζει για το σήμα το ενδιαφερόμενο κοινό
(Κανονισμός 2017/1001 του Ευρωπαϊκού Κοινοβουλίου και του Συμβουλίου, άρθρο 7 § 1, στοιχείο βʹ, και § 3 και άρθρο 59 § 2)
(βλ. σκέψη 38)
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση του πρώτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 19ης Μαΐου 2021 (υπόθεση R 1835/2016-1).
2)
Καταδικάζει το EUIPO στα δικαστικά έξοδα, καθώς και στα έξοδα της διαδικασίας ενώπιον του τμήματος προσφυγών.
1ΕΕ C 382 της 20.9.2021.